pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมการขนส่งทางบกเชิญชวนเจ้าของรถเตรียมความพร้อมก่อนเดินทางช่วงสงกรานต์ จัดกิจกรรม “ตรวจรถฟรี ขับขี่ปลอดภัย” ตั้งแต่วันที่ 10 มีนาคม - 10 เมษายน 2564
วันพฤหัสบดีที่ 11 มีนาคม 2564
กรมการขนส่งทางบกเชิญชวนเจ้าของรถเตรียมความพร้อมก่อนเดินทางช่วงสงกรานต์ จัดกิจกรรม “ตรวจรถฟรี ขับขี่ปลอดภัย” ตั้งแต่วันที่ 10 มีนาคม - 10 เมษายน 2564
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม กล่าวว่า ช่วงวันหยุดยาวเทศกาลสงกรานต์ 2564 คาดว่าจะมีประชาชนจํานวนมากเดินทางกลับภูมิลําเนาและท่องเที่ยวตามสถานที่ต่าง ๆ จึงมีความเสี่ยงต่อการเกิดอุบัติเหตุมากกว่าปกติ
เพื่อความปลอดภัยกรมการขนส่งทางบกร่วมกับภาคีเครือข่ายความปลอดภัยทางถนนทั้งภาครัฐและเอกชนทั่วประเทศจัดกิจกรรม “ตรวจรถฟรี ขับขี่ปลอดภัย” ระหว่างวันที่ 10 มีนาคม - 10 เมษายน 2564 เชิญชวนประชาชนเจ้าของรถนํารถยนต์และรถจักรยานยนต์เข้ารับบริการตรวจเช็กสภาพรถยนต์และรถจักรยานยนต์เบื้องต้นก่อนเดินทางในช่วงเทศกาลสงกรานต์โดยไม่คิดค่าบริการ จํานวนกว่า 20 รายการ เช่น การตรวจระบบเบรก สภาพยาง ตรวจสอบการรั่วซึมของน้ํามันจากถังน้ํามัน ระดับน้ํามันเครื่องและความสกปรกของน้ํามันเครื่อง หม้อน้ําและรอยรั่ว ไส้กรองอากาศ อุปกรณ์ปัดน้ําฝน การทํางานของไฟส่องสว่างและไฟสัญญาณต่าง ๆ เป็นต้น สามารถนํารถยนต์หรือรถจักรยานยนต์เข้ารับบริการ ณ ศูนย์บริการของภาคีเครือข่ายภาครัฐและเอกชนทั่วประเทศหรือสังเกตป้ายประชาสัมพันธ์ “ตรวจรถฟรี ขับขี่ปลอดภัย” ก่อนเข้าใช้บริการ
อธิบดีกรมการขนส่งทางบก กล่าวเพิ่มเติมว่า กิจกรรม “ตรวจรถฟรี ขับขี่ปลอดภัย” ได้รับความร่วมมือจากภาคีเครือข่ายด้านความปลอดภัยทางถนนร่วมจัดกิจกรรมอันเป็นประโยชน์ต่อประชาชนด้วยดีมาโดยตลอด อาทิ สมาคมผู้ประกอบการรถจักรยานยนต์ไทย สมาคมการค้าไทย - ยุโรป (TEBA) สมาคมตรวจสภาพรถเอกชนไทย สมาคมอุตสาหกรรมยานยนต์ไทย สถาบันยานยนต์ไทย บริษัท โตโยต้า มอเตอร์ ประเทศไทย จํากัด บริษัท ฮอนด้า ออโตโมบิล (ประเทศไทย) จํากัด, บริษัท นิสสัน มอเตอร์ (ประเทศไทย) จํากัด, บริษัท ตรีเพชร อีซูซุ เซลล์ จํากัด บริษัท มิตซูบิชิ มอเตอร์ส (ประเทศไทย) จํากัด บริษัท ฮุนได มอเตอร์ ไทยแลนด์ จํากัด, เอสเอไอซี มอเตอร์ - ซีพี จํากัด บริษัท เอพี ฮอนด้า จํากัด หรือ บริษัท ไทยฮอนด้า แมนูแฟคเจอริ่ง จํากัด บริษัท ไทยยามาฮ่า มอเตอร์ จํากัด บริษัท คาวาซากิ มอเตอร์ เอ็นเตอร์ไพรส์ จํากัด บริษัท ไทยซูซูกิมอเตอร์ จํากัด บริษัท กลางคุ้มครองผู้ประสบภัยจากรถ จํากัด บริษัท วิริยะประกันภัย จํากัด(มหาชน) บริษัท บี-ควิก จํากัด, บริษัท ฟอร์ซเวย์ (ประเทศไทย) จํากัด (ศูนย์บริการ AUTO QUIKS) บริษัท มาสด้า เซลส์ (ประเทศไทย) จํากัด บริษัท ทีซี่ ซูบารุ (ประเทศไทย) จํากัด และ บริษัท ซูซูกิ มอเตอร์ (ประเทศไทย) จํากัด เป็นต้น ร่วมประชาสัมพันธ์และรณรงค์ให้ประชาชนเจ้าของรถให้ความสําคัญกับการตรวจเช็กสภาพความพร้อมของรถ เครื่องยนต์ อุปกรณ์ส่วนควบของรถ ก่อนการเดินทางทุกครั้งไม่ว่าจะเป็นการเดินทางระยะทางใกล้หรือไกล เพื่อป้องกันและลดปัจจัยเสี่ยงสาเหตุการเกิดอุบัติเหตุทางถนน เนื่องจากการใช้งานรถที่สภาพไม่พร้อมหรือเครื่องยนต์ของรถทํางานผิดปกติอาจเป็นสาเหตุให้เกิดอุบัติเหตุทางถนนได้
รัฐบาลไทย-ข่าวทำเนียบรัฐบาล-รมว.พม. นำทีม ลงพื้นที่ จ.ภูเก็ต  บูรณาการ 12 หน่วยงาน เร่งพัฒนาคุณภาพชีวิตกลุ่มเปราะบางรายครัวเรือน พร้อมดูแลเรื่องฝึกทักษะอาชีพใหม่ เมื่อเปิดประเทศ
วันจันทร์ที่ 15 มีนาคม 2564
รมว.พม. นําทีม ลงพื้นที่ จ.ภูเก็ต บูรณาการ 12 หน่วยงาน เร่งพัฒนาคุณภาพชีวิตกลุ่มเปราะบางรายครัวเรือน พร้อมดูแลเรื่องฝึกทักษะอาชีพใหม่ เมื่อเปิดประเทศ
รมว.พม. นําทีม ลงพื้นที่ จ.ภูเก็ต บูรณาการ 12 หน่วยงาน เร่งพัฒนาคุณภาพชีวิตกลุ่มเปราะบางรายครัวเรือน พร้อมดูแลเรื่องฝึกทักษะอาชีพใหม่ เมื่อเปิดประเทศ
วันที่ 13 มี.ค. 64 เวลา 09.30 น. ณ ห้องประชุมโรงแรมภูเก็ตเมอร์ลิน อําเภอเมืองภูเก็ต จังหวัดภูเก็ต นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมการบูรณาการเพื่อขับเคลื่อนการพัฒนาคุณภาพชีวิตกลุ่มเปราะบางรายครัวเรือนร่วมกับหน่วยงาน 12 กระทรวง และ ทีม พม. จังหวัด (One Home) เขตตรวจราชการที่ 6 (จังหวัดภูเก็ต กระบี่ ตรัง พังงา ระนอง และสตูล) โดยมี นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์พร้อมคณะผู้บริหาร นายปิยพงศ์ ชูวงศ์ รองผู้ว่าราชการจังหวัดภูเก็ต ผู้แทนหน่วยงาน 12 กระทรวง ในพื้นที่ และหัวหน้าหน่วยงาน ทีม พม. จังหวัด (One Home) เขตตรวจราชการที่ 6 เข้าร่วมประชุม เพื่อขับเคลื่อนโครงการพัฒนาคุณภาพชีวิตกลุ่มเปราะบางรายครัวเรือน โดยตรวจสอบข้อมูลครอบครัวกลุ่มเปราะบางจากระบบบริหารจัดการข้อมูลการพัฒนาคนแบบชี้เป้า : Thai People Map and Analytics Platform (TPMAP) Social MAP ผู้ได้รับบัตรสวัสดิการแห่งรัฐ ผู้ประสบปัญหาทางสังคม เงินอุดหนุนประเภทต่าง ๆ และเบี้ยยังชีพประเภทต่าง ๆ เพื่อนําไปสู่การวางแผนการขับเคลื่อนโครงการฯ ต่อไป
นายจุติ กล่าวต่อไปว่า สําหรับการลงพื้นที่จังหวัดภูเก็ตในวันนี้ ตนตั้งใจมาติดตามความคืบหน้าของการดูแลกลุ่มเปราะบาง เพราะว่าประชากรส่วนใหญ่พึ่งพารายได้จากการท่องเที่ยว โดยทางผู้ว่าราชการจังหวัดภูเก็ตได้นําทีมลงพื้นที่ตรวจสอบด้วยตนเอง ซึ่งพบผู้ได้รับผลกระทบและกลุ่มเปราะบางเพิ่มขึ้น โดยกระทรวง พม. จะเน้นเรื่องการบูรณาการของงานทั้ง 12 กระทรวง ซึ่งรัฐบาลมีความตั้งใจว่าจะไม่ทิ้งใครไว้ข้างหลัง และขอให้ทุกคนทํางานกันเป็นทีมประเทศไทย เพื่อจะได้ฟันฝ่าวิกฤติของจังหวัดภูเก็ต พังงา และกระบี่ไปด้วยกันได้ ซึ่งมีปัญหาคล้ายๆ กัน และเมื่อเปิดประเทศ จะได้ดูแลกลุ่มเหล่านี้ให้มีอาชีพที่มีความยั่งยืนเพิ่มขึ้น
นายจุติ กล่าวต่อไปอีกว่า สําหรับตัวเลขคนตกงานของจังหวัดภูเก็ตนั้นมีเพิ่มขึ้น และครอบครัวที่มีคนเข้าข่ายกลุ่มเปราะบาง กลุ่มที่ยากจน มีเพิ่มขึ้นด้วย ในส่วนของกระทรวง พม. จะดําเนินการในเรื่องการฝึกทักษะเพื่อเตรียมรับอาชีพใหม่ เมื่อเปิดประเทศ นอกจากนั้น กระทรวง พม. จะเยียวยาและดูแลกลุ่มคนเหล่านั้น โดยเฉพาะอย่างยิ่งกลุ่มเด็กที่ต้องเรียนหนังสือที่เราต้องดูแลในเรื่องโภชนาการและครอบครัวของเด็ก เพื่อให้เข้าถึงสิทธิและสวัสดิการสังคมของรัฐได้อย่างทั่วถึงและเป็นธรรม
นายจุติ กล่าวเพิ่มเติมว่า นอกจากนี้ ยังมีการเปิดกิจกรรมการส่งเสริมการเลี้ยงดูเด็กปฐมวัย โดยมีและมอบเงินช่วยเหลือครอบครัวเด็กปฐมวัย จํานวน 320 คน สําหรับกลุ่มเปราะบางในพื้นที่ มีการให้ความช่วยเหลือผ่านสวัสดิการสังคมของรัฐ ด้วยการมอบเงินสมทบกองทุนสวัสดิการชุมชน จํานวน 7 กองทุน มอบบ้านพอเพียงชนบท 4 ตําบล จํานวน 30 หลัง มอบงบประมาณโครงการบ้านมั่นคง ชุมชนท่าจีน จํานวน 191 ครัวเรือน และชุมชนกิ่งแก้ว จํานวน 433 ครัวเรือน และมอบรถเข็นคนพิการ จํานวน 20 คัน อีกทั้งมีการมอบมอบเกียรติบัตรแก่องค์กรที่ร่วมขับเคลื่อนกิจกรรมส่งเสริมความรับผิดชอบต่อสังคม (CSR) ประจําปี 2564 จํานวน 9 ราย
รัฐบาลไทย-ข่าวทำเนียบรัฐบาล-เกษตรฯ  ขับเคลื่อน “เกษตรสร้างสรรค์” เพิ่มมูลค่าสร้างแบรนด์สินค้าเกษตร
วันพุธที่ 24 มีนาคม 2564
เกษตรฯ  ขับเคลื่อน “เกษตรสร้างสรรค์” เพิ่มมูลค่าสร้างแบรนด์สินค้าเกษตร
“เฉลิมชัย” เดินหน้า “5 ยุทธศาสตร์เกษตร” มอบ “ปริญญ์” ขับเคลื่อน “เกษตรสร้างสรรค์” เพิ่มมูลค่าสร้างแบรนด์สินค้าเกษตร จับมือพาณิชย์และสํานักงานเศรษฐกิจสร้างสรรค์เปิดตัวงานคาแรคเตอร์อาร์ต 27-28 มีนาคมนี้
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ แถลงวันนี้ (24 มี.ค.) ว่า ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ได้สั่งการให้เร่งปฏิรูปภาคเกษตรของไทยภายใต้ ”5ยุทธศาสตร์” โดยล่าสุด ได้มอบหมายให้นายปริญญ์ พานิชภักดิ์ ประธานคณะอนุกรรมการขับเคลื่อนธุรกิจการเกษตร (Agribusiness) ขับเคลื่อนยุทธศาสตร์ “ตลาดนําการผลิต” ด้วยแนวทางเกษตรสร้างสรรค์แปรรูปเพิ่มมูลค่าสร้างแบรนด์คาแรคเตอร์ให้กับผลิตภัณฑ์เกษตรด้วยระบบทรัพย์สินทางปัญญา (Intellectual Property)โดยบูรณาการกับทุกภาคส่วนให้เกิดผลเป็นรูปธรรมโดยเร็ว คณะอนุกรรมการขับเคลื่อนธุรกิจการเกษตร ภายใต้คณะกรรมการขับเคลื่อนนโยบายเทคโนโลยีเกษตร 4.0 จึงได้แต่งตั้งคณะทํางานเศรษฐกิจสร้างสรรค์เชิงเกษตรเป็นกลไกทํางาน มีนายณภัทร พรหมพฤกษ์ เป็นประธานคณะทํางานชุดดังกล่าว   โดยจะมีการจัดงาน "คาแรคเตอร์อาร์ต" ในช่วงสุดสัปดาห์นี้เป็นครั้งแรกของวงการเกษตรของไทย
นายปริญญ์ พานิชภักดิ์ ประธานคณะอนุกรรมการขับเคลื่อนธุรกิจการเกษตร (Agribusiness) แถลงว่า คณะอนุกรรมการฯ และคณะทํางานเศรษฐกิจสร้างสรรค์เชิงเกษตรได้ผนึกความร่วมมือกับกรมทรัพย์สินทางปัญญา กระทรวงพาณิชย์ และสํานักงานส่งเสริมเศรษฐกิจสร้างสรรค์แห่งชาติในการสร้างตัวตนของแบรนด์สินค้าให้มีชีวิตชีวาและมีมูลค่าสูงขึ้น ผ่านการจัดงาน "CHANGE 2021: Visual Character Art" สร้างรายได้ สร้างธุรกิจ จากการสร้างสรรค์คาแรคเตอร์ใหม่ให้โดนใจผู้บริโภค ในวันที่ 27-28 มีนาคม 2564 ณ ห้องฟังก์ชั่น ชั้น 4 TCDC กรุงเทพฯ ซึ่งมีนักออกแบบไทยให้ความสนใจลงทะเบียนเข้าร่วมงานกว่า 300 คน
โดยภายในงานจะมีกิจกรรมน่าสนใจมากมาย อาทิ กิจกรรมเปิดโครงการด้วยแรงบันดาลใจ โดยปริญญ์ พานิชภักดิ์ ประธานคณะอนุกรรมการขับเคลื่อนธุรกิจการเกษตร และอินทพันธุ์ บัวเขียว รองผู้อํานวยการสํานักงานส่งเสริมเศรษฐกิจสร้างสรรค์ พร้อมพบการสัมมนาจากกูรูมากความสามารถด้านลิขสิทธิ์และความคิดสร้างสรรค์ นําโดย ณภัทร พรหมพฤกษ์ ประธานคณะทํางานเศรษฐกิจสร้างสรรค์เชิงเกษตร ปัจฉิมา ธนสันติ อดีตอธิบดีกรมทรัพย์สินทางปัญญา สุวรรณชัย โลหะวัฒนกุล อดีตผู้อํานวยการสสว. ดวงใจ คูห์ศรีวินิจ นายกสมาคม TCAP และพัชรินทร์ พฤกษ์พรรณชัย กรรมการผู้จัดการ บริษัท จีเอ็ม เจเนอเรทส์ จํากัด ตัวแทนผู้จัดจําหน่าย Rilakkuma ประเทศไทย จึงขอเชิญชวนผู้สนใจเข้าร่วมงานดังกล่าว ถือเป็นมิติใหม่ของกระทรวงเกษตรและสหกรณ์ที่นําระบบทรัพย์สินทางปัญญาในรูปแบบแบรนด์คาแรคเตอร์มาใช้กับสินค้าเกษตรซึ่งเป็นแนวทางที่หลายประเทศนํามาใช้จนประสบความสําเร็จ เช่น ญี่ปุ่น จีน เกาหลี ยุโรป และอเมริกา
ทั้งนี้ "5 ยุทธศาสตร์เกษตร" ประกอบด้วย 1.ยุทธศาสตร์ตลาดนําการผลิต 2.ยุทธศาสตร์เทคโนโลยีเกษตร 4.0 3.ยุทธศาสตร์“3’s” (Safety-Security-Sustainability) เกษตรปลอดภัย เกษตรมั่นคง และเกษตรยั่งยืน 4.ยุทธศาสตร์การบริหารเชิงรุกแบบบูรณาการกับทุกภาคส่วนโดยเฉพาะโมเดล “เกษตร-พาณิชย์ทันสมัย” และ 5.ยุทธศาสตร์เกษตรกรรมยั่งยืนตามแนวทางศาสตร์พระราชา
รัฐบาลไทย-ข่าวทำเนียบรัฐบาล-ปลัดเกษตรฯ เปิดงานวันถ่ายทอดเทคโนโลยีเพื่อเริ่มต้นฤดูกาลผลิตใหม่ (Field Day) ปี 2564
วันจันทร์ที่ 22 มีนาคม 2564
ปลัดเกษตรฯ เปิดงานวันถ่ายทอดเทคโนโลยีเพื่อเริ่มต้นฤดูกาลผลิตใหม่ (Field Day) ปี 2564
ปลัดเกษตรฯ เปิดงานวันถ่ายทอดเทคโนโลยีเพื่อเริ่มต้นฤดูกาลผลิตใหม่ (Field Day) ปี 2564 มุ่งส่งเสริมองค์ความรู้ เพื่อวางแผนการผลิต เข้าถึงปัจจัยการผลิต บริหารจัดการความเสี่ยง และสร้างความเข้มแข็งให้เกษตรกร
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานพิธีเปิดงานวันถ่ายทอดเทคโนโลยีเพื่อเริ่มต้นฤดูกาลผลิตใหม่ (Field Day) ปี 2564 ณ ศูนย์เรียนรู้เกษตรทฤษฎีใหม่บ้านหนองสามพราน (ศพก.เครือข่าย) หมู่ที่ 9 ตําบลวังด้ง อําเภอเมืองกาญจนบุรี จังหวัดกาญจนบุรี ว่า กระทรวงเกษตรและสหกรณ์ ให้ความสําคัญกับการผลิตของเกษตรกร โดยมุ่งเน้นการสร้างความร่วมมือระหว่างภาครัฐและเกษตรกร จึงได้จัดกิจกรรมวันถ่ายทอดเทคโนโลยีเพื่อเริ่มต้นฤดูการผลิตใหม่ (Field day) เพื่อเป็นส่วนสําคัญที่จะช่วยเตรียมความพร้อมของพี่น้องเกษตรกร ก่อนเข้าสู่การเริ่มต้นฤดูกาลผลิตใหม่ ปี 2564 โดยให้หน่วยงานในสังกัดกระทรวงเกษตรและสหกรณ์บูรณาการทํางานร่วมกัน เพื่อสนับสนุนให้เกษตรกรมีองค์ความรู้ เพื่อวางแผนการผลิต เข้าถึงปัจจัยการผลิต บริหารจัดการความเสี่ยง และสร้างความเข้มแข็งให้เกษตรกร ซึ่งหากสามารถทําให้เกษตรกรนําองค์ความรู้ที่เหมาะสมในแต่ละพื้นที่ไปประยุกต์ใช้จะทําให้เกิดการเพิ่มประสิทธิภาพการผลิตได้เป็นอย่างดี และที่สําคัญคือหากมีการขยายผลหลักปรัชญาของเศรษฐกิจพอเพียง และองค์ความรู้ต่าง ๆ จะทําให้เกษตรกรมีความเข้มแข็ง พึ่งพาตนเองได้
"สําหรับงานวัน Field Day มีวัตถุประสงค์เพื่อเปิดโอกาสให้เกษตรกรได้เข้ามาเรียนรู้ รับทราบเทคโนโลยีการผลิตใหม่ ๆ ช่องทางการตลาด ข้อมูลข่าวสาร การเลือกใช้เทคโนโลยีที่เหมาะสมกับสภาพพื้นที่ ตลอดจนได้แลกเปลี่ยนเรียนรู้กับเกษตรกรด้วยกันเอง รวมทั้งนักวิชาการ ผู้เชี่ยวชาญในแต่ละสาขา ซึ่งเป็นตัวแทนจากหน่วยงานต่าง ๆ การจัดงาน Field day ใช้ศูนย์เรียนรู้การเพิ่มประสิทธิภาพการผลิตสินค้าเกษตร หรือเครือข่ายศูนย์เรียนรู้การเพิ่มประสิทธิภาพการผลิตสินค้าเกษตรเป็นสถานที่จัดงาน และเป็นแหล่งเรียนรู้ทางการเกษตร ที่มีเกษตรกรผู้นําเป็นผู้บริหารจัดการ ภายใต้การสนับสนุนของทุกหน่วยงานในสังกัดกระทรวงเกษตรและสหกรณ์ การจัดงาน Field day จึงเป็นสัญญาณของการเริ่มต้นฤดูการผลิตใหม่ ที่เหมาะสมของเกษตรกรนั่นเอง” ปลัดเกษตรฯ กล่าว
“ศูนย์การเรียนรู้การเพิ่มประสิทธิภาพการผลิตสินค้าเกษตร (ศพก.)” นับเป็นศูนย์ที่มีการสร้างกระบวนการเรียนรู้ที่สอดคล้องกับสินค้าหลักและเหมาะสมกับศักยภาพของพื้นที่ (Zoning) โดยมีองค์ประกอบของศูนย์ ได้แก่ เกษตรกรต้นแบบ แปลงเรียนรู้ หลักสูตรการเรียนรู้ และฐานการเรียนรู้ สําหรับองค์ความรู้ที่มีอยู่ในศูนย์เรียนรู้ฯ เป็นการผสมผสานระหว่างเทคโนโลยีที่หน่วยงานราชการส่งเสริม กับภูมิปัญญาของเกษตรกร และได้มีการประยุกต์ใช้ให้มีความเหมาะสมอย่างเฉพาะเจาะจง กับสภาพแวดล้อมของพื้นที่นั้น ๆ
กิจกรรมภายในงาน นอกจากสถานีเรียนรู้ จํานวน 5 สถานีแล้ว ยังมีนิทรรศการให้ความรู้จากหน่วยงานในสังกัดกระทรวงเกษตรและสหกรณ์ การสาธิตการใช้นวัตกรรมสมัยใหม่ในการป้องกันกําจัดศัตรูพืชและเพิ่มผลผลิต ด้วยเทคโนโลยี “เฮลิคอปเตอร์ไร้คนขับ” นิทรรศการตลาดเกษตรกร และการจัดแสดงผลิตภัณฑ์ขององค์กรเกษตรกร วิสาหกิจชุมชน กลุ่มแม่บ้านเกษตรกร กลุ่มส่งเสริมอาชีพ SF YSF และร้านค้าต่าง ๆ อีกด้วย
รัฐบาลไทย-ข่าวทำเนียบรัฐบาล-เตือนผู้รับสิทธิ “คนละครึ่ง” รีบใช้ให้ครบก่อนหมดเขต !!
วันอังคารที่ 23 มีนาคม 2564
เตือนผู้รับสิทธิ “คนละครึ่ง” รีบใช้ให้ครบก่อนหมดเขต !!
...
ไม่รีบไม่ได้แล้ว...แจ้งเตือนไปยังผู้ได้รับสิทธิโครงการ “คนละครึ่ง” ทั้งเฟส 1 และเฟส 2 ที่ได้รับสิทธิวงเงินสูงสุด 3,500 บาทตลอดโครงการ ผ่านแอปฯ เป๋าตัง เพื่อนําไปใช้จ่ายในร้านค้าที่ร่วมโครงการ
.
ซึ่งอีกเพียงไม่กี่วันโครงการฯ นี้ จะสิ้นสุดลงในวันที่ 31 มี.ค. 64 จึงขอเชิญผู้ได้รับสิทธิที่ยังมีวงเงินคงเหลืออยู่ เร่งใช้จ่ายให้ครบ 3,500 บาท หากพ้นกําหนดดังกล่าวจะไม่สามารถใช้สิทธิวงเงินที่เหลือได้ ซึ่งนอกจากจะเป็นการรักษาสิทธิของตนเองแล้ว ยังช่วยฟื้นฟูเศรษฐกิจฐานรากผ่านการบริโภคภายในประเทศอีกด้วย
.
อย่างไรก็ตาม ข้อมูลล่าสุดจากกระทรวงการคลังระบุว่า โครงการคนละครึ่ง ประสบความสําเร็จเป็นอย่างสูงในการส่งเสริมการบริโภคภายในประเทศ และฟื้นฟูเศรษฐกิจจนถึงระดับฐานรากทั่วประเทศ มีร้านค้าลงทะเบียนเข้าร่วมโครงการกว่า 1,500,000 ร้านค้า และมีผู้ใช้สิทธิจํานวน 14,793,502 คน
.
สําหรับยอดการใช้จ่ายสะสมอยู่ที่ 98,860 ล้านบาท แบ่งเป็นเงินที่ประชาชนจ่าย 50,610.3 ล้านบาท และภาครัฐร่วมจ่ายอีก 48,249.7 ล้านบาท โดยจังหวัดที่มีการใช้จ่ายสะสมมากที่สุด 5 อันดับแรก ได้แก่ กรุงเทพมหานคร ชลบุรี สมุทรปราการ สงขลา และเชียงใหม่
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เช็กเงื่อนไขใหม่ 'เราเที่ยวด้วยกัน เฟส 3' คุมเข้มทุจริต
วันพฤหัสบดีที่ 25 มีนาคม 2564
เช็กเงื่อนไขใหม่ 'เราเที่ยวด้วยกัน เฟส 3' คุมเข้มทุจริต
...
ได้เฮกันอีกครั้ง... เมื่อโครงการ “เราเที่ยวด้วยกัน” ซึ่งถือเป็นอีกหนึ่งโครงการกระตุ้นเศรษฐกิจด้านการท่องเที่ยวที่ได้รับกระแสตอบรับเป็นอย่างมาก ล่าสุด ครม.มีมติอนุมัติขยายระยะเวลาโครงการเราเที่ยวด้วยกันเฟส 3 โดยขยายสิทธิเพิ่มเติมอีก 2,000,000 สิทธิ จากเดิมที่มีใช้ไปแล้ว 6,000,000 สิทธิ ในช่วงเฟส 1 และ เฟส 2 รวมเป็น 8,000,000 สิทธิ คาดว่าจะเริ่มใช้สิทธิได้ตั้งแต่เดือนพ.ค. 64 เป็นต้นไป
.
ซึ่งในครั้งนี้ มีการปรับรายละเอียดเงื่อนไข เพื่อป้องกันไม่ให้เกิดการฉวยโอกาสขึ้นราคาหรือทุจริตโครงการฯ โดยมีสาระสําคัญหลายเรื่อง
.
เริ่มต้นที่ ผู้ประกอบการโรงแรม – ที่พัก ต้องให้ความยินยอมให้การท่องเที่ยวแห่งประเทศไทย (ททท.) สามารถนําข้อมูลห้องพัก ที่ขึ้นทะเบียนไว้กับกระทรวงมหาดไทย และราคาสูงสุด - ต่ําสุดของห้องพัก ไปใช้ในการตรวจสอบการจองที่พักของโครงการ
.
สําหรับการใช้งานของผู้ใช้สิทธิเข้าร่วมโครงการ จะต้องลงทะเบียนจองห้องพักล่วงหน้าอย่างน้อย 7 วัน เพื่อให้ ธ.กรุงไทย ส่งข้อมูลให้ ททท. ตรวจสอบว่าการจองนั้นมีความผิดปกติหรือไม่
.
ผู้เข้าร่วมโครงการต้องชําระเงินค่าห้องพักผ่านแอปฯ เป๋าตังและถุงเงิน พร้อมเพิ่มระบบยืนยันตัวตนด้วยการสแกนใบหน้าเมื่อเช็กอินเข้าที่พัก
.
รัฐบาลจะสนับสนุนคูปองอาหาร/ท่องเที่ยว (e-voucher) ในลักษณะร่วมจ่ายในอัตราร้อยละ 40 แต่ไม่เกิน 600 บาท/คืน เป็นราคาเดียวกันทั้งวันธรรมดาและวันหยุด
.
ส่วนผู้ที่เข้าร่วมโครงการต้องใช้บริการโรงแรมที่พักและ e-voucher ในพื้นที่จังหวัดอื่น ที่ไม่ใช่จังหวัดในทะเบียนบ้าน
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
ตั้งเป้า! พัฒนาร้านค้าปลีกสู่ “สมาร์ทโชวห่วย” 3,500 ร้านทั่วไทย
เห็นชอบ! ทุน สควค. สร้างครูวิทย์ ระยะ 4 เสริมกําลังพัฒนาประเทศ
ปรับกฎหมาย “ข้อมูลข่าวสารราชการ” หนุนประชาชนร่วมตรวจสอบภาครัฐ
เสนอต้มยํากุ้ง ขึ้นทะเบียนมรดกวัฒนธรรมที่จับต้องไม่ได้ของมนุษยชาติ
เปิดจองแล้ว ! เคหะสุขประชา บ้านเช่า สําหรับผู้มีรายได้น้อย
รัฐบาลไทย-ข่าวทำเนียบรัฐบาล-ก.ล.ต. ไทยร่วมประชุม ASIFMA: 7th EU-Asia Financial Services Dialogue วันที่ 12 มีนาคม 2564
วันพุธที่ 10 มีนาคม 2564
ก.ล.ต. ไทยร่วมประชุม ASIFMA: 7th EU-Asia Financial Services Dialogue วันที่ 12 มีนาคม 2564
ก.ล.ต. ร่วมประสานงานกับ Asia Securities Industry & Financial Markets Association (ASIFMA) และ Afore Consulting ในการจัดประชุม EU-Asia Financial Services Dialogue ซึ่งจัดขึ้นในรูปแบบการประชุมออนไลน์ (virtual meeting) เป็นครั้งแรก
ก.ล.ต. ร่วมประสานงานกับ Asia Securities Industry & Financial Markets Association (ASIFMA) และ Afore Consulting ในการจัดประชุม EU-Asia Financial Services Dialogue ซึ่งจัดขึ้นในรูปแบบการประชุมออนไลน์ (virtual meeting) เป็นครั้งแรก เพื่อหารือและแลกเปลี่ยนประสบการณ์ที่ท้าทาย รวมถึงพัฒนาการต่าง ๆ ที่เกิดขึ้นในภูมิภาคยุโรปและเอเชีย ในวันที่ 12 มีนาคม 2564 นี้
นางสาวรื่นวดี สุวรรณมงคล เลขาธิการ ก.ล.ต. กล่าวว่า “สํานักงานได้เสนอเป็นเจ้าภาพจัดประชุม IOSCO Asia-Pacific Regional Committee (APRC) เมื่อเดือนพฤษภาคม 2562 และได้ประสานกับ ASIFMA และ Afore Consulting ในการจัดประชุม EU-Asia Financial Services Dialogue ต่อเนื่องในวันที่ 12 มีนาคม 2564 ซึ่งได้รับเกียรติจากนายอาคม เติมพิทยาไพสิฐ รัฐมนตรีว่าการกระทรวงการคลัง กล่าวเปิดการประชุม ดังกล่าว
การจัดประชุม EU-Asia Financial Services Dialogue ในครั้งนี้ นับเป็นโอกาสอันดีที่มีผู้แทนจากหลายหน่วยงาน ทั้งหน่วยงานกํากับดูแล หน่วยงานกําหนดนโยบาย และองค์กรระหว่างประเทศ เช่น IOSCO, European Commission (EC), European Securities and Markets Authority (ESMA) รวมทั้ง ภาคเอกชนและผู้ประกอบธุรกิจจากทั้งภูมิภาคยุโรปและเอเชีย ร่วมแลกเปลี่ยนประสบการณ์ในประเด็นความท้าทายต่อการพัฒนาตลาดทุน รวมถึงพัฒนาการต่าง ๆ ที่เกิดขึ้นในแต่ละภูมิภาค ในหัวข้อ Regulatory Alignment & Deference (การลดความไม่สอดคล้องกันของแนวทางการกํากับดูแลและการออกกฎเกณฑ์ต่าง ๆ) และ Use of technology in financial services (การใช้เทคโนโลยีในการให้บริการทางการเงิน) รวมไปถึงการฟื้นตัวจากการแพร่ระบาดของ COVID-19 และการเงินที่ยั่งยืน ซึ่งจะเป็นส่วนสําคัญที่ช่วยขับเคลื่อนให้ไปสู่เป้าหมายการพัฒนาตลาดทุนไทยที่เติบโตอย่างยั่งยืนและทัดเทียมสากล”
รัฐบาลไทย-ข่าวทำเนียบรัฐบาล-เลขา รมว.ยุติธรรม ติดตามความคืบหน้า “คดีกระบะชนแล้วหนี สภ.รัตนาธิเบศร์” พร้อมประสานกรมคุ้มครองสิทธิ์ฯ ช่วยเหลือ ตามแนวทางยุติธรรมเชิงรุก
วันอังคารที่ 9 มีนาคม 2564
เลขา รมว.ยุติธรรม ติดตามความคืบหน้า “คดีกระบะชนแล้วหนี สภ.รัตนาธิเบศร์” พร้อมประสานกรมคุ้มครองสิทธิ์ฯ ช่วยเหลือ ตามแนวทางยุติธรรมเชิงรุก
นายสมศักดิ์  เทพสุทิน  รัฐมนตรีว่าการกระทรวงยุติธรรม ได้มอบหมายให้ ว่าที่ร้อยตรี ธนกฤต  จิตรอารีย์รัตน์  เลขานุการรัฐมนตรีว่าการกระทรวงยุติธรรม รับเรื่องร้องเรียนกรณีผู้ขับขี่รถจักรยานยนต์ถูกรถกระบะชนแล้วหนี
ในอังคารที่ ๙ มีนาคม ๒๕๖๔ เวลา ๑๓.๓๐ น. ณ อาคารกระทรวงยุติธรรม ถนนแจ้งวัฒนะ กรุงเทพฯ นายสมศักดิ์ เทพสุทิน รัฐมนตรีว่าการกระทรวงยุติธรรม ได้มอบหมายให้ ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม รับเรื่องร้องเรียนกรณีผู้ขับขี่รถจักรยานยนต์ถูกรถกระบะชนแล้วหนี โดยนายนัฐพล ธนภัทรศิริโชติ ถูกรถกระบะสีขาวชนแล้วหนี บริเวณซอยติวานนท์ ๓๒ เหตุการณ์ดังกล่าวเกิดเมื่อวันที่ ๓๑ มกราคม ๒๕๖๔ เวลา ๒๑.๓๐ น. นายนัฐพล ขี่รถจักรยานยนต์เพื่อกลับที่พักระหว่างทางมีรถกระบะสีขาวขับจี้ท้ายแล้วเร่งเครื่องแซงแต่เบี่ยงไม่พ้นทําให้ถูกรถกระบะชนรถจักรยานยนต์ล้มได้รับบาดเจ็บ ขณะที่คู่กรณีจอดรถก่อนจะเร่งเครื่องหลบหนี ซึ่งภายหลังเกิดเหตุ นายนัฐพลได้นําภาพจากกล้องวงจรปิดบริเวณที่เกิดเหตุเข้าแจ้งความที่ สภ.รัตนาธิเบศร์ เพื่อติดตามตัวคนขับรถกระบะคันดังกล่าวมาดําเนินคดี และรับผิดชอบความเสียหายที่เกิดขึ้น แต่ล่าสุดคดียังไม่มีความคืบหน้า จึงนําใบรับรองแพทย์มาขอให้กระทรวงยุติธรรมติดตามความคืบหน้าในการดําเนินคดีพร้อมทั้งติดตามตัวคู่กรณีมาดําเนินคดีตามกฎหมาย
.
ทั้งนี้ ว่าที่ร้อยตรี ธนกฤต ได้ประสานกับผู้กํากับ สภ.รัตนาธิเบศร์ จนล่าสุดเจ้าหน้าที่ตํารวจสืบสวนจนทราบว่าผู้ก่อเหตุเป็นใครและได้ออกหมายเรียกแล้วหลังจากนี้จะสอบปากคําพร้อมทั้งแจ้งข้อกล่าวหา โดยเลขานุการรัฐมนตรีว่าการกระทรวงยุติธรรมยังแจ้งกับผู้เสียหายว่าหากต้องการให้กรมคุ้มครองสิทธิและเสรีภาพช่วยเหลือก็สามารถแจ้งความจํานงได้ทันที ซึ่งถือเป็นการดําเนินการยุติธรรมเชิงรุกตามนโยบายของ นายสมศักดิ์ เทพสุทิน รัฐมนตรีว่าการกระทรวงยุติธรรมที่ต้องการลดความเหลื่อมล้ําและให้ประชาชนเข้าถึงกระบวนการยุติธรรม
รัฐบาลไทย-ข่าวทำเนียบรัฐบาล-การขยายระยะเวลาลงทะเบียนเปิดรับลงทะเบียนเข้าร่วมโครงการเราชนะสำหรับประชาชนกลุ่มผู้ที่ต้องการความช่วยเหลือเป็นพิเศษ
วันศุกร์ที่ 5 มีนาคม 2564
การขยายระยะเวลาลงทะเบียนเปิดรับลงทะเบียนเข้าร่วมโครงการเราชนะสําหรับประชาชนกลุ่มผู้ที่ต้องการความช่วยเหลือเป็นพิเศษ
รมว.คลังมีนโยบายให้มีการดูแลกลุ่มผู้พิการ ผู้ป่วยติดเตียง รวมถึงคนชราที่มีปัญหาทางกายภาพ เนื่องจากมีประชาชนกลุ่มดังกล่าวบางส่วนที่ยังไม่ได้ลงทะเบียนเข้าร่วมโครงการฯ กระทรวงการคลังจึงได้พิจารณาขยายระยะเวลาการปิดรับลงทะเบียนออกไปจากวันที่ 5 มี.ค.2564
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าเกี่ยวกับการเปิดรับลงทะเบียนเข้าร่วมโครงการเราชนะ (โครงการฯ) สําหรับประชาชนกลุ่มผู้ที่ต้องการความช่วยเหลือเป็นพิเศษว่า นายอาคม เติมพิทยาไพสิฐ รัฐมนตรีว่าการกระทรวงการคลัง ได้มีนโยบายให้มีการดูแลกลุ่มผู้พิการ ผู้ป่วยติดเตียง รวมถึงคนชราที่มีปัญหาทางกายภาพ เนื่องจากยังมีประชาชนกลุ่มดังกล่าวบางส่วนที่ยังไม่ได้ลงทะเบียนเข้าร่วมโครงการฯ กระทรวงการคลังจึงได้พิจารณาขยายระยะเวลาการปิดรับลงทะเบียนออกไปจากวันที่ 5 มีนาคม 2564 เป็นวันที่ 26 มีนาคม 2564โดยระหว่างวันที่ 6 – 7 มีนาคม 2564 ธนาคารกรุงไทย จํากัด (มหาชน) (ธนาคารกรุงไทยฯ) จะปิดระบบลงทะเบียนเพื่อปรับปรุงระบบฐานข้อมูลและจะเปิดระบบรับลงทะเบียนอีกครั้งในวันจันทร์ที่ 8 มีนาคม 2564 ทั้งนี้ ประชาชนสามารถแจ้งเจ้าหน้าที่ในท้องที่เพื่อดําเนินการประสานการจัดหน่วยรับลงทะเบียนเคลื่อนที่ของธนาคารกรุงไทยฯ ธนาคารเพื่อการเกษตรและสหกรณ์การเกษตร และธนาคารออมสิน ดําเนินการรับลงทะเบียน นอกจากนี้ กระทรวงการคลัง กระทรวงมหาดไทย กระทรวงการพัฒนาสังคมและความมั่นคงของมนุษย์ กระทรวงสาธารณสุข รวมถึงหน่วยงานที่เกี่ยวข้องจะร่วมมือในการรับลงทะเบียนให้แก่กลุ่มดังกล่าวให้ครอบคลุมต่อไป
นอกจากนี้ โฆษกกระทรวงการคลังได้แถลงเพิ่มเติมถึงความคืบหน้าของโครงการฯณวันที่ 5 มีนาคม 2564 ดังนี้1) ประชาชนกลุ่มผู้ถือบัตรสวัสดิการแห่งรัฐจํานวน 13.7 ล้านคนได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมาจํานวน 34,137ล้านบาท 2) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง”ในโครงการเราเที่ยวด้วยกันและคนละครึ่งและกลุ่มประชาชนทั่วไปที่ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติเบื้องต้นและยืนยันการใช้สิทธิ์ร่วมโครงการฯแล้วมีจํานวนมากกว่า 16.5 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมาจํานวน43,442ล้านบาทและ 3) ประชาชนกลุ่มผู้ที่ต้องการความช่วยเหลือเป็นพิเศษที่ลงทะเบียนเข้าร่วมโครงการฯระหว่างวันที่ 15– 21 กุมภาพันธ์ 2564 และผ่านการคัดกรองคุณสมบัติแล้ว จํานวน 0.5 ล้านคน ทําให้มีผู้ได้รับสิทธิ์โครงการฯ รวมทั้งสิ้นจํานวน 30.7 ล้านคน คิดเป็นมูลค่าการใช้จ่ายหมุนเวียนในระบบเศรษฐกิจไทยแล้วกว่า 77,579 ล้านบาท ซึ่งเป็นการใช้จ่ายผ่านผู้ประกอบการร้านธงฟ้าราคาประหยัดพัฒนาเศรษฐกิจท้องถิ่นที่มีแอปพลิเคชัน “ถุงเงิน” ร้านค้าคนละครึ่งที่ตกลงยินยอมเข้าร่วมโครงการฯรวมถึงผู้ประกอบการร้านค้าและผู้ให้บริการที่ลงทะเบียนเข้าร่วมโครงการฯจํานวนทั้งสิ้นมากกว่า 1.2 ล้านกิจการ
สํานักงานเศรษฐกิจการคลัง
โทร. 02273 9020 ต่อ 3250 3423 3424 3425 3427 3429 3430 3431 และ 3444 (เฉพาะวันและเวลาราชการ)
Call Center ธนาคารกรุงไทย จํากัด (มหาชน) โทร. 021111122
รัฐบาลไทย-ข่าวทำเนียบรัฐบาล-กรมเจ้าท่าจัดโครงการอบรมหลักสูตรประกาศนียบัตรผู้ควบคุมเรือลำเลียง ครั้งที่ 1
วันศุกร์ที่ 5 มีนาคม 2564
กรมเจ้าท่าจัดโครงการอบรมหลักสูตรประกาศนียบัตรผู้ควบคุมเรือลําเลียง ครั้งที่ 1
กรมเจ้าท่า (จท.) กระทรวงคมนาคม โดยศูนย์ฝึกพาณิชย์นาวีและกองคนประจําเรือ จัดโครงการอบรมหลักสูตรประกาศนียบัตรผู้ควบคุมเรือลําเลียง ครั้งที่ 1 ณ จังหวัดพระนครศรีอยุธยา เพื่อเพิ่มทักษะการปฏิบัติงานให้มีประสิทธิภาพมากยิ่งขึ้น
นายสมชาย สุมนัสขจรกุล รองอธิบดีกรมเจ้าท่า เป็นประธานเปิดโครงการอบรมหลักสูตรประกาศนียบัตรผู้ควบคุมเรือลําเลียง ครั้งที่ 1 โดยมี นายสุขิน รัตนเสถียร ผู้อํานวยการศูนย์ฝึกพาณิชย์นาวี กล่าวรายงาน และมีผู้เข้าร่วมอบรม จํานวน 40 คน เมื่อวันที่ 2 มีนาคม 2563 ณ ห้องประชุม บริษัท นิมฟ์สุวรรณคลังปุ๋ย จํากัด อําเภอนครหลวง จังหวัดพระนครศรีอยุธยา
นายสมชาย สุมนัสขจรกุล กล่าวว่า การขนส่งสินค้าทางเรือเป็นที่นิยมอย่างแพร่หลาย เนื่องจากมีค่าขนส่งต่ําและสามารถบรรทุกสินค้าได้เป็นจํานวนมาก เรือลําเลียงจึงเป็นส่วนหนึ่งในการขนส่งสินค้าทางน้ําที่มีบทบาทสําคัญต่อการขนส่งสินค้าในด้านเศรษฐกิจ โดยใช้เส้นทางการขนส่งสินค้าทางน้ําระหว่างจังหวัดอ่างทอง พระนครศรีอยุธยา สมุทรปราการ ชลบุรี ไปยังภาคใต้ เนื่องด้วยปัจจุบันคนประจําเรือมีจํานวนลดน้อยลง ประกอบกับไม่มีหลักสูตรที่กําหนดให้เป็นมาตรฐาน ส่งผลให้คนประจําเรือไม่เพียงพอต่อความต้องการของตลาด จท. ซึ่งเป็นหน่วยงานที่กํากับดูแลความปลอดภัยการขนส่งทางน้ํา ได้เห็นความสําคัญต่อบทบาทการขนส่งสินค้าทางน้ํา จึงมีนโยบายจัดหาโรงเรียนสําหรับฝึกอบรมคนประจําเรือลําเลียง และริเริ่มการจัดหลักสูตรฝึกอบรมผู้ควบคุมเรือลําเลียงโดยศูนย์ฝึกพาณิชย์นาวีและกองคนประจําเรือ เพื่อสร้างคนประจําเรือให้มีความรู้และทักษะในการปฏิบัติงานเพิ่มมากขึ้น และให้สามารถนําไปใช้ปฏิบัติงานได้จริง ตลอดจนสร้างความปลอดภัยในเรือและการอนุรักษ์สิ่งแวดล้อมทางน้ําให้คงสภาพที่ดีต่อไป
รัฐบาลไทย-ข่าวทำเนียบรัฐบาล-ตั้ง ทีมประเทศไทย ช่วยเหลือกลุ่มเปราะบาง
วันอังคารที่ 9 มีนาคม 2564
ตั้ง ทีมประเทศไทย ช่วยเหลือกลุ่มเปราะบาง
วันอังคารที่ 9 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลขับเคลื่อนโครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน ปี 2564 – 2568 รวมพลัง 12 กระทรวง กับอีก 1 หน่วยงาน เป็นทีมประเทศไทย เชื่อมโยงฐานข้อมูลประชาชนกลุ่มที่ต้องการความช่วยเหลือเป็นพิเศษ ทั้งผู้สูงอายุ ผู้พิการ และเด็กเล็ก เพื่อวิเคราะห์และวางแผนการให้ความช่วยเหลือแบบองค์รวมครอบคลุมทุกมิติเป็นรายครัวเรือน ให้ทุกคนเข้าถึงสิทธิ สวัสดิการ และบริการของภาครัฐได้อย่างเสมอภาค ทั่วถึง และเท่าเทียม รวมทั้งพัฒนาคุณภาพชีวิตจนสามารถพึ่งพาตนเองได้อย่างยั่งยืน พร้อมเชื่อมโยงการทํางานระดับพื้นที่ด้วยกลไกสหวิชาชีพ ร่วมกับอาสาสมัครพัฒนาสังคมและความมั่นคงของมนุษย์ หรือ อพม. 1 คน ที่จะรับผิดชอบ 10 ครอบครัวโดยจะติดตามข้อมูลอย่างต่อเนื่องตลอด 5 ปี
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดวธ.เป็นประธานพิธีเปิดโครงการเสริมสร้างบุคลิกภาพและพัฒนาสมรรถนะการปฏิบัติงานพิธี หลักสูตรพัฒนาบุคลิกภาพและเสริมสร้างสมรรถนะการปฏิบัติงานพิธี (บรรจุใหม่) รุ่นที่ ๑
วันอังคารที่ 2 มีนาคม 2564
ปลัดวธ.เป็นประธานพิธีเปิดโครงการเสริมสร้างบุคลิกภาพและพัฒนาสมรรถนะการปฏิบัติงานพิธี หลักสูตรพัฒนาบุคลิกภาพและเสริมสร้างสมรรถนะการปฏิบัติงานพิธี (บรรจุใหม่) รุ่นที่ ๑
ปลัดวธ.เป็นประธานพิธีเปิดโครงการเสริมสร้างบุคลิกภาพและพัฒนาสมรรถนะการปฏิบัติงานพิธี หลักสูตรพัฒนาบุคลิกภาพและเสริมสร้างสมรรถนะการปฏิบัติงานพิธี (บรรจุใหม่) รุ่นที่ ๑
วันที่ ๒ มีนาคม ๒๕๖๔ เวลา ๑๓.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีเปิดโครงการเสริมสร้างบุคลิกภาพและพัฒนาสมรรถนะการปฏิบัติงานพิธี หลักสูตรพัฒนาบุคลิกภาพและเสริมสร้างสมรรถนะการปฏิบัติงานพิธี (บรรจุใหม่) รุ่นที่ ๑ ประจําปีงบประมาณ พ.ศ. ๒๕๖๔ โดยมี นายวินัย วรวัตร์ ผู้อํานวยการศูนย์เทคโนโลยีสารสนเทศและการสื่อสาร รักษาราชการแทนผู้อํานวยการกองพิธีการศพที่ได้รับพระราชทาน ผู้บริหาร ข้าราชการ และเจ้าหน้าที่ที่เกี่ยวข้องเข้าร่วม ณ อาคารไทยนิทัศน์ ศูนย์วัฒนธรรมแห่งประเทศไทย โดยมีเจ้าหน้าที่เข้าอบรมครั้งนี้ ๑๖ คน
รัฐบาลไทย-ข่าวทำเนียบรัฐบาล-ชี้แจงเร่งรัดการดำเนินงานตามนโยบายและโครงการสำคัญของกระทรวงเกษตรและสหกรณ์
วันพฤหัสบดีที่ 18 มีนาคม 2564
ชี้แจงเร่งรัดการดําเนินงานตามนโยบายและโครงการสําคัญของกระทรวงเกษตรและสหกรณ์
รองปลัด ประยูร ประชุมชี้แจงเร่งรัดการดําเนินงานตามนโยบายและโครงการสําคัญของกระทรวงเกษตรและสหกรณ์ ประจําปีงบประมาณ พ.ศ. 2564 ภาคเหนือตอนล่าง จํานวน 9 จังหวัด
วันพฤหัสบดีที่18มีนาคม2564นายประยูรอินสกุลรองปลัดกระทรวงเกษตรและสหกรณ์เป็นประธานการประชุมชี้แจงเร่งรัดการดําเนินงานตามนโยบายและโครงการสําคัญของกระทรวงเกษตรและสหกรณ์ประจําปีงบประมาณพ.ศ. 2564ภาคเหนือตอนล่างจํานวน9จังหวัดครั้งที่2/2564ณห้องประชุมสํานักงานชลประทานที่3จังหวัดพิษณุโลกผู้เข้าร่วมประชุมประกอบด้วยผู้แทนจากสํานักงานเกษตรและสหกรณ์จังหวัด(พิษณุโลกสุโขทัยเพชรบูรณ์ตากอุตรดิตถ์พิจิตรนครสวรรค์กําแพงเพชรอุทัยธานี)และหน่วยงานภายใต้การกํากับดูแลในจังหวัดพิษณุโลก(สํานักงานชลประทานที่3จังหวัดพิษณุโลกสํานักงานพัฒนาที่ดินเขต8สถานีพัฒนาที่ดินพิษณุโลกสํานักงานการปฏิรูปที่ดินจังหวัดพิษณุโลกศูนย์ปฏิบัติการฝนหลวงภาคเหนือตอนล่างการยางแห่งประเทศไทยจังหวัดพิษณุโลก)
การประชุมครั้งนี้รองปลัดฯได้รับทราบปัญหาและอุปสรรคในการดําเนินงานในพื้นที่และได้ให้ข้อเสนอแนะ/แนวทางในการขับเคลื่อน5ยุทธศาสตร์และ15แนวทางนโยบายหลักของดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์และงานตามภารกิจสําคัญของกระทรวงเกษตรและสหกรณ์ประกอบด้วย1)โครงการ1ตําบล1กลุ่มเกษตรทฤษฎีใหม่2)การประกันรายได้ของเกษตรกรผู้ปลูกข้าวยางพารามันสําปะหลังปาล์มน้ํามันและข้าวโพดเลี้ยงสัตว์3)การเพิ่มประสิทธิภาพการบริหารจัดการและแก้ไขปัญหาภัยพิบัติด้านการเกษตร4)แผนแม่บทประเด็นการเกษตรเกษตรปลอดภัยเกษตรกรรมยั่งยืนและ5)แผนการดําเนินการป้องกันแก้ไขปัญหาผลไม้ภาคเหนือ
รัฐบาลไทย-ข่าวทำเนียบรัฐบาล-บริษัท รถไฟฟ้า ร.ฟ.ท. จำกัด ให้ความสำคัญ มุ่งมั่นเดินหน้าทำกิจกรรมเพื่อสังคมอย่างต่อเนื่องตลอดกว่า 1 ทศวรรษ
วันพฤหัสบดีที่ 18 มีนาคม 2564
บริษัท รถไฟฟ้า ร.ฟ.ท. จํากัด ให้ความสําคัญ มุ่งมั่นเดินหน้าทํากิจกรรมเพื่อสังคมอย่างต่อเนื่องตลอดกว่า 1 ทศวรรษ
คุณสุเทพ พันธุ์เพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด หรือผู้ให้บริการรถไฟฟ้าแอร์พอร์ต เรล  ลิงก์ เปิดเผยว่า 1 ทศวรรษของการให้บริการของ รถไฟฟ้าแอร์พอร์ต เรล ลิงก์ ยังคงมุ่งมั่นให้ความสําคัญในการทํากิจกรรมเพื่อสังคมอย่างต่อเนื่อง
คุณสุเทพ พันธุ์เพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด (รฟฟท.) กระทรวงคมนาคม หรือผู้ให้บริการรถไฟฟ้าแอร์พอร์ต เรล ลิงก์ เปิดเผยว่า 1 ทศวรรษของการให้บริการของ รถไฟฟ้าแอร์พอร์ต เรล ลิงก์ ยังคงมุ่งมั่นให้ความสําคัญในการทํากิจกรรมเพื่อสังคมอย่างต่อเนื่อง รวมทั้งยกระดับการให้บริการแก่ผู้โดยสารให้ได้รับความสะดวก และปลอดภัยเสมอมา ตามหลักมาตรฐานระดับสากล คุณภาพ ISO 9001 : 2015 รวมทั้งมีนโยบายให้คนพิการทุกคนสามารถใช้ระบบขนส่งมวลชนได้อย่างเท่าเทียม โดยออกแบบสิ่งอํานวยความสะดวก และบริการในรูปแบบ Universal Design ที่ทุกคนสามารถใช้บริการได้อย่างมีความสุข
แม้ในช่วงการแพร่ระบาดของเชื้อไวรัส COVID-19 รฟฟท. ได้ดําเนินการมาตรการพึงปฏิบัติการจัดการระบบขนส่งทางรางภายใต้ประกาศสถานการณ์ฉุกเฉินในทุกเขตท้องที่ทั่วราชอาณาจักรเพื่อควบคุมการแพร่ระบาดของเชื้อไวรัส COVID-19 ของกรมการขนส่งทางรางอย่างเข้มงวด ได้แก่ จัดจุดคัดกรองตรวจวัดอุณหภูมิผู้โดยสารก่อนเข้าใช้บริการ, ฉีดพ่นยาฆ่าเชื้อภายในขบวนก่อนให้บริการ, จัดเจ้าหน้าที่ทําความสะอาดภายในบริเวณสถานีทุก ๆ 1 ชั่วโมง, จํากัดปริมาณผู้โดยสาร และSocial distancing เว้นระยะห่างภายในขบวนรถและบริเวณช่องจําหน่ายตั๋ว
ในปัจจุบันที่ก้าวเข้าสู่ปีที่ 10 ในการให้บริการระบบขนส่งสาธารณะมาตรฐานสากล รฟฟท. ได้ให้บริการอย่างเต็มความสามารถ โดยมีขบวนรถไฟฟ้าให้บริการครบ 9 ขบวน มีจํานวนผู้โดยสารรวมมากกว่า 190 ล้านคน และรายได้มีการเติบโตขึ้นรวมกว่า 6,000 ล้านบาท โดยเนื่องในวาระพิเศษ แอร์พอร์ต เรล ลิงก์ ครบรอบ 10 ปี รฟฟท. ได้ดําเนินการจัดกิจกรรมเพื่อสังคมแบบทุกมิติ ได้แก่การมอบเครื่องอุปโภค และบริโภคที่จําเป็นให้แก่กรมราชทัณฑ์ เพื่อให้กําลังใจให้แก่กลุ่มนักโทษได้กลับตนมาเป็นพลเมืองดี, มอบรถวีลแชร์ให้แก่มูลนิธิโรงพยาบาลสงฆ์ จํานวน 10 คัน เพื่อนําไปใช้ประโยชน์ทางการแพทย์, มอบทุนการศึกษาให้แก่นักเรียนที่เรียนดีแต่ขาดทุนทรัพย์ผ่านทางมูลนิธิสงเคราะห์ชาวไทย เพื่อสนับสนุนการศึกษาของชาติ และมอบข้าวสาร อาหารแห้ง ของใช้ที่จําเป็นให้แก่ชุมชนทับแก้วที่ตั้งอยู่ใกล้เคียงบริเวณศูนย์ควบคุมการเดินรถ และโรงซ่อมบํารุง บริษัท รถไฟฟ้า ร.ฟ.ท. จํากัด ซึ่งได้รับผลกระทบจากสถานการณ์การแพร่ระบาดของเชื้อไวรัส COVID-19 โดยทุกโครงการได้ดําเนินการเรียบร้อยแล้วในเดือนมีนาคมที่ผ่านมา
นอกจากนั้นยังได้จัดกิจกรรมพิเศษมากมายอย่างต่อเนื่องเพื่อเฉลิมฉลองความสําเร็จ ทั้งกิจกรรมการตลาดแบบออฟไลน์ และกิจกรรมออนไลน์ เพื่อส่งมอบความสุขให้แก่ผู้โดยสาร โดยคํานึงที่ถึงสุขอนามัยเป็นสําคัญ ซึ่งได้รับการตอบรับจากผู้โดยสารเป็นอย่างดี ไม่ว่าจะเป็น กิจกรรมวันเด็กออนไลน์ กิจกรรมวันตรุษจีนออนไลน์ กิจกรรมวันวาเลนไทน์ออนไลน์ และกิจกรรมการตลาดออฟไลน์ที่สถานีรถไฟฟ้าส่งคาราวานคนดังแจกเจลแอลกอฮอล์ที่ผ่านมาเมื่อไม่นานนี้ และในโอกาสวันสงกรานต์ที่กําลังจะมาถึง บริษัทเตรียมเฉลิมฉลองวันขึ้นปีใหม่แบบไทย ๆ ด้วยกิจกรรมการตลาดครบวงจรทั้งออฟไลน์ และออนไลน์ ซึ่งผู้ที่สนใจสามารถติดตามได้ทาง Official Page • Airport Rail Link
รัฐบาลไทย-ข่าวทำเนียบรัฐบาล-ประชุมติดตามการดำเนินงาน
วันเสาร์ที่ 20 มีนาคม 2564
ประชุมติดตามการดําเนินงาน
รองปลัดฯ อําพันธุ์ ประชุมชี้แจงการดําเนินงานตามนโยบายและโครงการสําคัญของกระทรวงเกษตรและสหกรณ์ ประจําปี 2564 กลุ่มพื้นที่ภาคกลาง และประชุมหารือหัวหน้าส่วนราชการในสังกัดกระทรวงเกษตรฯในพื้นที่จังหวัดปราจีนบุรี เพื่อติดตามงานโครงการส่วนพระองค์ตําบลบางแตน
วันศุกร์ที่19มีนาคม2564นายอําพันธุ์เวฬุตันติรองปลัดกระทรวงเกษตรและสหกรณ์ในฐานะผู้รับผิดชอบกํากับการดําเนินงานตามนโยบายและโครงการสําคัญของกระทรวงเกษตรและสหกรณ์ภาคกลาง25จังหวัดเป็นประธานการประชุมชี้แจงกํากับการดําเนินงานตามนโยบายและโครงการสําคัญของกระทรวงเกษตรและสหกรณ์ประจําปีงบประมาณพ.ศ. 2564กลุ่มพื้นที่ภาคกลาง(ครั้งที่2)จํานวน8จังหวัดได้แก่จังหวัดฉะเชิงเทราชลบุรีระยองจันทบุรีตราดนครนายกปราจีนบุรีและสระแก้วณห้องประชุมเทพพระพิรุณ18ชั้น3สํานักงานเกษตรและสหกรณ์จังหวัดปราจีนบุรีศูนย์ราชการจังหวัดปราจีนบุรีโดยในการประชุมครั้งนี้ผู้แทนผู้อํานวยการสํานักแผนงานและโครงการพิเศษเกษตรและสหกรณ์จังหวัดพร้อมด้วยหัวหน้ากลุ่มยุทธศาสตร์พัฒนาการเกษตร8จังหวัดเข้าร่วมประชุมเพื่อรับทราบการชี้แจงแนวนโยบายของกระทรวงฯการหารือแลกเปลี่ยนแสดงความคิดเห็นข้อเสนอแนะและรับทราบปัญหาอุปสรรคของการดําเนินงานที่ผ่านมาใน4ประเด็นได้แก่1)งานตามนโยบาย/โครงการสําคัญของกระทรวงเกษตรและสหกรณ์2)แนวทางการบริหารจัดการองค์กร3)เป้าหมายการพัฒนาภาคการเกษตรตามศักยภาพ/ความเหมาะสมของพื้นที่และ4)การบูรณาการ/การบริหารจัดการทรัพยากรภายในจังหวัด/ระหว่างจังหวัดเพื่อให้เกษตรและสหกรณ์จังหวัดขับเคลื่อนงานด้านการเกษตรระดับจังหวัดและระดับอําเภอเชื่อมโยงกับทิศทางการพัฒนาระดับภาคและระดับประเทศต่อไป
จากนั้นร่วมประชุมหารือ/พบปะหัวหน้าส่วนราชการสังกัดกระทรวงเกษตรและสหกรณ์ในพื้นที่จังหวัดปราจีนบุรีณห้องประชุมโครงการพัฒนาส่วนพระองค์ตําบลบางแตนอําเภอบ้านสร้างจังหวัดปราจีนบุรีเพื่อติดตามโครงการสําคัญกระทรวงเกษตรฯเช่นโครงการพระราชดําริโครงการยกระดับแปลงใหญ่ด้วยเกษตรสมัยใหม่และเชื่อมโยงตลาดโครงการ1ตําบล1กลุ่มเกษตรทฤษฎีใหม่โครงการพัฒนาธุรกิจบริการดินและปุ๋ยเพื่อชุมชน(One Stop Service)เป็นต้นรวมทั้งให้คําแนะนําแนวทางงานกิจกรรมฟื้นฟูและการใช้ประโยชน์ในพื้นที่โครงการส่วนพระองค์ตําบลบางแตนอําเภอบ้านสร้างจังหวัดปราจีนบุรีในส่วนของศูนย์เรียนรู้เกษตรทฤษฎีใหม่(โคกหนองนา)ศูนย์เรียนรู้เกษตรทฤษฎีใหม่พื้นที่11ไร่และแปลงการเกษตรขยายผลเพื่อให้เป็นต้นแบบการพัฒนาจําลองพื้นที่ด้านการเกษตรปศุสัตว์ประมงตลอดจนการพัฒนาทางด้านสังคมและงานศิลปาชีพอย่างมีประสิทธิภาพและเกิดประโยชน์สูงสุดต่อไป
รัฐบาลไทย-ข่าวทำเนียบรัฐบาล-กลุ่มเกษตรกรเลี้ยงไก่ชนขอบคุณนายกรัฐมนตรีและรัฐบาล ที่มีมาตรการผ่อนคลายทำให้ประชาชนที่มีอาชีพชนไก่ได้กลับมาประกอบอาชีพอีกครั้ง หลังจากสถานการณ์การแพร่ระบาดของโควิด-19 คลี่คลาย
วันพฤหัสบดีที่ 25 มีนาคม 2564
กลุ่มเกษตรกรเลี้ยงไก่ชนขอบคุณนายกรัฐมนตรีและรัฐบาล ที่มีมาตรการผ่อนคลายทําให้ประชาชนที่มีอาชีพชนไก่ได้กลับมาประกอบอาชีพอีกครั้ง หลังจากสถานการณ์การแพร่ระบาดของโควิด-19 คลี่คลาย
กลุ่มเกษตรกรเลี้ยงไก่ชนขอบคุณนายกรัฐมนตรีและรัฐบาล ที่มีมาตรการผ่อนคลายทําให้ประชาชนที่มีอาชีพชนไก่ได้กลับมาประกอบอาชีพอีกครั้ง หลังจากสถานการณ์การแพร่ระบาดของโควิด-19 คลี่คลาย
วันนี้ (25 มีนาคม 2564) ณ อาคารที่ทําการกระทรวงยุติธรรม ถนนแจ้งวัฒนะ เขตหลักสี่ กรุงเทพฯ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้พบปะกับเกษตรกรเลี้ยงไก่ชนจังหวัดสุโขทัย พร้อมรับกระเช้าดอกไม้จากนายกสมาคมเกษตรกรเลี้ยงไก่ชนจังหวัดสุโขทัย เพื่อขอบคุณที่รัฐบาลได้มีมาตรการผ่อนคลายทําให้ประชาชนที่มีอาชีพชนไก่ได้กลับมาประกอบอาชีพอีกครั้งหลังจากสถานการณ์การแพร่ระบาดของโควิด-19 คลี่คลายลง โดยนายกรัฐมนตรีกล่าวว่า จากสถานการณ์โควิด - 19 ในช่วงที่ผ่านมาทําให้รัฐบาลมีความจําเป็นต้องออกมาตรการต่าง ๆ เพื่อป้องกันการแพร่ระบาดของโควิด – 19 ทําให้เกิดผลกระทบต่อการประกอบอาชีพของประชาชน แต่หลังจากสถานการณ์คลี่คลายลงรัฐบาลจึงได้มีการออกมาตรการผ่อนคลายทั้งในส่วนของกิจกรรมกีฬาพื้นบ้าน เช่น สนามไก่ชน สนามกัดปลา โดยย้ําให้มีการกํากับดูแล กําหนดขอบเขตที่ชัดเจน และปฏิบัติตามมาตรการ DMHTT รวมทั้งขอความร่วมมือในการปฏิบัติตามมาตรการป้องกันโควิด – 19 อย่างเคร่งครัดในช่วงเทศกาลสงกรานต์ที่จะถึงนี้ และฝากถึงการประกอบอาชีพให้ขยายสู่ช่องทางออนไลน์ที่สามารถสร้างรายได้เพิ่มขึ้น โดยให้พัฒนาเศรษฐกิจควบคู่กันทั้งส่วนบน ส่วนกลาง และส่วนล่าง ซึ่งจะเป็นการปฏิรูปเศรษฐกิจไทยในอนาคต ทั้งนี้ ยืนยันรัฐบาลจะดําเนินงานอย่างเต็มที่ในการดูแลพี่น้องประชาชนทุกกลุ่ม
.......................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-‘จับกัง 1’ ห่วง 318 ลูกจ้างชุมนุมสหกรณ์ปาล์มน้ำมัน จ.กระบี่ ถูกเลิกจ้าง กำชับ สปส.เร่งติดตามช่วยเหลือให้ได้สิทธิประโยชน์โดยด่วน
วันจันทร์ที่ 8 มีนาคม 2564
‘จับกัง 1’ ห่วง 318 ลูกจ้างชุมนุมสหกรณ์ปาล์มน้ํามัน จ.กระบี่ ถูกเลิกจ้าง กําชับ สปส.เร่งติดตามช่วยเหลือให้ได้สิทธิประโยชน์โดยด่วน
รัฐมนตรีว่าการกระทรวงแรงงาน ห่วงใยลูกจ้างของชุมนุมสหกรณ์ปาล์มน้ํามัน อําเภออ่าวลึก จังหวัดกระบี่ จํานวน 318 คน กรณีนายจ้างมีหนังสือแจ้งหยุดกิจการและเลิกจ้างพนักงานตั้งแต่วันที่ 1 มีนาคมเป็นต้นมา กําชับ สปส.และหน่วยงานในสังกัดกระทรวงแรงงานในพื้นที่ทํางาน
เมื่อวันที่ 8 มีนาคม 2564นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงกรณีการชุมนุมสหกรณ์ปาล์มน้ํามัน อ.อ่าวลึก จ.กระบี่ เนื่องจากประกาศหยุดกิจการและเลิกจ้างพนักงานจํานวน 318 ราย ว่า รัฐบาล ภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยพี่น้องผู้ใช้แรงงานเป็นอย่างยิ่ง จึงได้สั่งการให้กระทรวงแรงงานทํางานเชิงรุก เข้าไปติดตามสาเหตุการประกาศหยุดกิจการและเลิกจ้างพนักงาน รวมทั้งเร่งให้ความช่วยเหลือเยียวยาสิทธิประโยชน์ตามกฎหมายโดยด่วน
นายสุชาติกล่าวถึงความคืบหน้าการให้ความช่วยเหลือล่าสุดว่า นายทศพล กฤตวงศ์วิมาน เลขาธิการสํานักงานประกันสังคม ได้มอบหมายให้ นางสุกัญญา จับบาง ประกันสังคมจังหวัดกระบี่ ลงพื้นที่ร่วมกับหน่วยงานในสังกัดกระทรวงแรงงานจังหวัดกระบี่เพื่อตรวจสอบข้อเท็จจริงและให้การช่วยเหลือกรณีดังกล่าวโดยด่วน โดยได้ประชุมร่วมกับรองผู้ว่าราชการจังหวัดกระบี่และหน่วยงานในสังกัดกระทรวงแรงงานจังหวัดกระบี่เพื่อให้ความช่วยเหลือ ณ ชุมนุมสหกรณ์ปาล์มน้ํามัน สาขาคลองท่อม จังหวัดกระบี่ จากรายงานของประกันสังคมจังหวัดกระบี่ ยังพบว่า กรณีดังกล่าวนายจ้างชุมนุมสหกรณ์ปาล์มน้ํามันได้มีหนังสือแจ้งหยุดกิจการและเลิกจ้างพนักงานจํานวน 318 ราย ในจํานวนนี้ได้เลิกจ้างที่สํานักงานใหญ่ 221 ราย และสาขาคลองท่อม 97 ราย ตั้งแต่วันที่ 1 มีนาคมที่ผ่านมา เบื้องต้นสํานักงานประกันสังคมจังหวัดกระบี่ ได้ชี้แจงสิทธิประโยชน์กรณีว่างงานจากการเลิกจ้างให้ผู้แทนลูกจ้างทราบแล้ว และในวันนี้ (8 มี.ค.64) รองผู้ว่าราชการจังหวัดกระบี่ได้นัดประชุมร่วมกับสํานักงานประกันสังคมจังหวัดกระบี่และหน่วยงานในสังกัดกระทรวงแรงงานจังหวัดกระบี่ ณ ที่ตั้งชุมนุมสหกรณ์ เพื่อลงพื้นที่อํานวยความสะดวกในการขึ้นทะเบียนว่างงานและยื่นเรื่องขอรับสิทธิประโยชน์กรณีว่างงาน ดูแลลูกจ้าง ผู้ประกันตนให้ได้รับสิทธิประโยชน์ตามกฎหมายอย่างครบถ้วนต่อไป
รัฐบาลไทย-ข่าวทำเนียบรัฐบาล-รมว.สุชาติ เผย ครม.มีมติปรับปรุงขั้นตอนขอทบทวนสิทธิ “ม33เรารักกัน”
วันพุธที่ 10 มีนาคม 2564
รมว.สุชาติ เผย ครม.มีมติปรับปรุงขั้นตอนขอทบทวนสิทธิ “ม33เรารักกัน”
นายสุชาติ ชมกลิ่น รัฐมนตรีว่าการกระทรวงแรงงาน เผย ที่ประชุมคณะรัฐมนตรีเมื่อวันที่ 9 มี.ค.64 เห็นชอบปรับปรุงขั้นตอนการยื่นทบทวนสิทธิโครงการ ม33เรารักกัน ตั้งแต่วันที่ 15 – 28 มี.ค.64
เมื่อวันที่ 10 มีนาคม 2564นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า ที่ประชุมคณะรัฐมนตรี (ครม.) เมื่อวานนี้ (9 มี.ค.64) เห็นชอบปรับปรุงหลักเกณฑ์ขั้นตอนการยื่นทบทวนสิทธิ โครงการ ม33เรารักกัน ตามที่สํานักงานประกันสังคมเสนอสําหรับขั้นตอนการยื่นขอทบทวนสิทธิในวันที่ 15 – 28 มี.ค.64 สามารถยื่นขอทบทวนสิทธิผ่านเว็บไซต์ www.ม33เรารักกัน.com เวลา 06.00 – 23.00 น. โดยเปิดโอกาสให้ผู้ประกันตนกลุ่มต่างๆ ได้ยื่นขอทบทวนสิทธิ ดังนี้ กลุ่มที่ 1 ผู้ประกันตนที่ไม่ได้ลงทะเบียนวันที่ 21 ก.พ. – 7 มี.ค.64 กลุ่มที่ 2 ผู้ที่ลงทะเบียนผ่านเว็บไซต์ www.ม33เรารักกัน.com แต่ถูกปฏิเสธว่าไม่เป็นผู้ประกันตนมาตรา 33 ในระบบประกันสังคม ณ วันที่ 19 ม.ค. 94 หรือ วันที่ 15 ก.พ.64 กลุ่มที่ 3 ผู้ที่มีคุณสมบัติไม่เข้าเงื่อนไขโครงการ ม33เรารักกัน และกลุ่ม 4 ผู้ประกันตนที่ลงทะเบียนแล้วแต่ข้อมูลไม่ตรงกับสํานักทะเบียนกลาง กรมการปกครอง กระทรวงมหาดไทย เช่น คํานําหน้าชื่อ ชื่อ สกุล วันเดือนปีเกิด เป็นต้น จากนั้นวันที่ 29 มี.ค.-4 เม.ย.64 เจ้าหน้าที่จะตรวจสอบข้อมูลและคัดกรองผู้ได้รับสิทธิ ซึ่งผู้ประกันตนสามารถตรวจสอบผลการทบทวนสิทธิได้ทางหน้าเว็บไซต์ www.ม33เรารักกัน.com วันที่ 5 -11 เม.ย.64 ผู้ได้รับสิทธิจะต้องกดยืนยันตัวตนผ่านแอปพลิเคชัน “เป๋าตัง”ตั้งแต่วันที่ 5 เม.ย.ถึง 31 พ.ค.64 และจะได้รับวงเงินสะสมผ่านแอพพลิเคชั่น เป๋าตัง จํานวน 4,000 บาท ในวันที่ 12 เม.ย.64 หรือ ณ วันที่กดยืนยันสิทธิ
นายสุชาติกล่าวต่อว่า ส่วนกลุ่มผู้ประกันตนที่ไม่มีสมาร์ทโฟน ให้นําบัตรประชาชนแบบสมาร์ทการ์ดมายื่นให้เจ้าหน้าที่สํานักงานประกันสังคม กรุงเทพมหานครพื้นที่/จังหวัด/สาขา ในวันที่ 15 – 28 มี.ค.64 เพื่อลงทะเบียนแทน ตั้งแต่เวลา 08.00 – 17.00 น.จากนั้นวันที่ 29 มี.ค. – 4 เม.ย.64 เจ้าหน้าที่จะตรวจสอบผู้ประกันตนว่ามีเงินฝากเกิน 500,000 บาทหรือไม่ และจะต้องไม่เป็นผู้มีบัตรสวัสดิการแห่งรัฐ ร่วมถึงไม่เคยได้รับสิทธิโครงการเราชนะ โดยจะมีการแจ้งผลการตรวจสอบสิทธิใน วันที่ 5 -11 เม.ย.64 ผ่าน 4 ทางด้วยกัน ประกอบด้วย
1. SMS หมายเลขโทรศัพท์บุคคลอ้างอิง
2.โทรศัพท์แจ้งตามหมายเลขโทรศัพท์บุคคลอ้างอิง
3.โทรศัพท์แจ้งสถานประกอบการให้แจ้งผู้ประกันตน
และ 4.ไลน์แจ้งสถานประกอบการให้แจ้งผู้ประกันตน จากนั้นผู้ประกันตนที่ได้รับสิทธิรับวงเงิน 4,000 บาท สามารถใช้จ่ายผ่านบัตรประชาชน เหมือนกับโครงการเราชนะในวันที่ 12 เม.ย. – 31 พ.ค.64 โดยจะต้องใช้จ่ายซื้อสินค้าและบริการไม่เกินวันที่ 31 พ.ค.64
รัฐบาลไทย-ข่าวทำเนียบรัฐบาล-​“วราวุธ” ร่วมคณะรองนายกฯ ติดตามการแก้ปัญหาน้ำเค็มแม่น้ำเจ้าพระยา พร้อมเดินหน้าแก้ปัญหาแบบยั่งยืน
วันพุธที่ 3 มีนาคม 2564
​“วราวุธ” ร่วมคณะรองนายกฯ ติดตามการแก้ปัญหาน้ําเค็มแม่น้ําเจ้าพระยา พร้อมเดินหน้าแก้ปัญหาแบบยั่งยืน
​“วราวุธ” ร่วมคณะรองนายกฯ ติดตามการแก้ปัญหาน้ําเค็มแม่น้ําเจ้าพระยา พร้อมเดินหน้าแก้ปัญหาแบบยั่งยืน
วันนี้ (3 มีนาคม 2564) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ร่วมติดตามสถานการณ์น้ําแม่น้ําเจ้าพระยา โดยมี พลเอก ประวิตร วงษ์สุวรรณ รองนายกรัฐมนตรี ในฐานะผู้อํานวยการกองอํานวยการน้ําแห่งชาติ (กอนช.) เป็นประธานในการติดตามการแก้ปัญหาน้ําเค็มแม่น้ําเจ้าพระยาและแม่น้ําบางปะกง รวมถึงตรวจสภาพพื้นที่บริเวณเขื่อนพระรามหกเพื่อติดตามสถานการณ์น้ํา ณ เขื่อนพระรามหก อ.ท่าเรือ จ.พระนครศรีอยุธยา
โดยการแก้ไขปัญหาน้ําเค็มในช่วงที่ผ่านมา รัฐบาลได้ให้ความสําคัญและมีความห่วงใยประชาชนเป็นอย่างมาก โดยมีมาตรการบริหารจัดการน้ําเพื่อช่วยควบคุมค่าความเค็มในแม่น้ําเจ้าพระยาและบางปะกงของหน่วยที่รับผิดชอบมาอย่างต่อเนื่อง ตั้งแต่ช่วงเดือนมกราคม-กุมภาพันธ์ ที่ผ่านมา จนทําให้สามารถแก้ไขปัญหาจากค่าความเค็มในแม่น้ําเจ้าพระยาเกินเกณฑ์มาตรฐานในการผลิตน้ําประปา และลดผลกระทบที่จะเกิดขึ้นกับประชาชนได้เป็นอย่างดี นอกจากนี้ ยังได้เตรียมการบริหารจัดการน้ําจากเขื่อนหลักในลุ่มน้ําเจ้าพระยาให้สอดคล้องกับสถานการณ์ที่จะมีภาวะน้ําทะเลหนุนสูงได้อีกในช่วงเดือนมีนาคม 2564 นี้ พร้อมขอความมือจากประชาชนให้งดทํานาปังไปก่อน เพื่อให้การบริหารจัดการน้ํามีเพียงพอต่อการผลักดันน้ําเค็ม และให้ผู้ว่าราชการจังหวัดเยียวยาให้แก่เกษตรกรที่ได้รับผลกระทบต่อไป
รัฐบาลไทย-ข่าวทำเนียบรัฐบาล-ปลัดวธ.เป็นประธานการประชุมหารือการดำเนินกิจกรรมด้านการแสดงพื้นบ้านของสมาคมต่าง ๆ
วันจันทร์ที่ 8 มีนาคม 2564
ปลัดวธ.เป็นประธานการประชุมหารือการดําเนินกิจกรรมด้านการแสดงพื้นบ้านของสมาคมต่าง ๆ
ปลัดวธ.เป็นประธานการประชุมหารือการดําเนินกิจกรรมด้านการแสดงพื้นบ้านของสมาคมต่าง ๆ
วันที่ ๘ มีนาคม ๒๕๖๔ เวลา ๑๓.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมหารือการดําเนินกิจกรรมด้านการแสดงพื้นบ้านของสมาคมต่าง ๆ โดยมีนางโชติกา อัครกิจโสภากุล ผู้ช่วยปลัดกระทรวงวัฒนธรรม นายพัฐศิษฎ์ ธนชวาลย์ ผู้อํานวยการกองตรวจราชการ นายธนวัฒน์ ราชวัง นายกสมาคมกลองและศิลปะการแสดงล้านนา นายวันชัย เอนกลาภ นายกสมาคมลิเกแห่งประเทศไทย นายพงศกร อนันต์กวิน อุปนายกอุปรากรจีน คณะทํางานและตัวแทนของศิลปินพื้นบ้านในเครือข่ายสมาคม และสมาคมต่าง ๆ ๙ สมาคมเข้าร่วม ณ ห้องประชุม ๑ ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-​นายกรัฐมนตรีเร่งนำเทคโนโลยีดิจิทัล ลดภาระค่าใช้จ่าย สร้างความเสมอภาคประชาชนทุกกลุ่ม
วันพุธที่ 24 มีนาคม 2564
​นายกรัฐมนตรีเร่งนําเทคโนโลยีดิจิทัล ลดภาระค่าใช้จ่าย สร้างความเสมอภาคประชาชนทุกกลุ่ม
นายกรัฐมนตรีเร่งนําเทคโนโลยีดิจิทัล ลดภาระค่าใช้จ่าย สร้างความเสมอภาคประชาชนทุกกลุ่ม
วันนี้ (24 มีนาคม 2564) เวลา 11.30 น. ณ บริเวณทางเชื่อมตึกภักดีบดินทร์ ทําเนียบรัฐบาลพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์ภายหลังการประชุมคณะกรรมการดิจิทัลเพื่อเศรษฐกิจและสังคมแห่งชาติ ครั้งที่ 1/2564 ว่า การประชุมของกระทรวงดิจิตอลเพื่อเศรษฐกิจและสังคมแห่งชาติ มุ่งจัดทํายุทธศาสตร์แผนแม่บทต่าง ๆ ในการบริหารงาน ซึ่งได้รับรายงานว่า มีความก้าวหน้าในการลงทุนโครงสร้างพื้นฐานด้านดิจิทัลของไทย เป็นที่น่าภูมิใจว่า ไทยเป็นอันดับ 1 ในอาเซียน ในเรื่องของโครงสร้างพื้นฐานเรื่องของดิจิทัล เรื่อง 5 จี มีโอกาสมากมาย ซึ่งเราอยู่ในอันดับ 1 ในขณะนี้ จากข้อมูลหลายๆข้อมูลต่างๆที่ผ่านมา ทั้งการใช้ประโยชน์ด้านดิจิตอลให้เกิดประโยชน์สูงสุดอย่างไร มากกว่าการใช้ในชีวิตประจําวันอย่างเดียว การเข้าถึงการใช้ประโยชน์ทางด้านสุขภาพ การเรียนรู้ต่างๆ ทั้งหมด การประกอบการธุรกิจ ความมั่นคงต่างๆ ซึ่งต้องตอบสนองวิธีการต่างๆเหล่านี้ด้วย คนทุกช่วงวัยการศึกษา สุขภาพ การประกอบการค้าการลงทุน และเป็นไปตาม พ.ร.บ.อํานวยความสะดวก และ พ.ร.บ.การให้ข้อมูลข่าวสาร กับประชาชน ภายใต้การบูรณาการหน่วยงานภาครัฐบนฐานข้อมูลเดียวกัน และเดินหน้าไปสู่การใช้ระบบ Cloud ขนาดใหญ่ของเราซึ่งจะมี 2 ระดับด้วยกัน คือ ระดับรัฐบาลที่เปิดเผย และระดับชั้นความลับ จะอยู่ที่หน่วยงาน เพื่อลดภาระในเรื่องของค่าใช้จ่ายลงไป ซึ่งเดิมมีการแยกกันอยู่พอสมควร
นายกรัฐมนตรียังกล่าวเพิ่มเติมว่า การทํางานของรัฐบาลมีหลายระดับด้วยกัน โดยมีรัฐบาลเป็นผู้กําหนดนโยบาย แนวทาง แผนปฏิบัติการตามกรอบยุทธศาสตร์ชาติ กรอบการปฏิรูปการศึกษา กรอบการปฏิรูป พ.ร.บ.การศึกษา หากใครจะมาทําหน้าที่ต้องปฏิบัติตามนี้ ซึ่งตนให้ความสําคัญเรื่องการศึกษา ทั้งการศึกษานอกระบบ การศึกษาในระบบ และการศึกษากศน. การใช้จ่ายงบประมาณส่งเสริมโรงเรียนให้มีคุณภาพเพิ่มมากขึ้น การนําระบบดิจิตอลในใช้การศึกษา เพื่อให้เด็กนักเรียนมีโอกาส การกระจายการปฏิรูปครูให้มีประสิทธิภาพมากยิ่งขึ้น ซึ่งเป็นไปตามแนวทางพระราชบัญญัติการศึกษาแห่งชาติ และยุทธศาสตร์ชาติมีอยู่แล้ว
นายกรัฐมนตรียังมุ่งเน้นการขับเคลื่อนกระทรวงคมนาคมและกระทรวงพาณิชย์ เพราะทั้ง 2 กระทรวงมีบทบาทสําคัญด้านการสร้างโอกาส สร้างรายได้ สร้างสาธารณูปโภคพื้นฐาน การขนส่งที่มีประสิทธิภาพ ที่ผ่านมารัฐบาลได้เดินหน้าเจรจา FTA อย่างต่อเนื่อง โดยเฉพาะประเทศในเครือ EU ที่ปัจจุบันได้เข้าร่วมเจรจาและสนับสนุนประเทศไทย
นายกรัฐมนตรีเผยว่าการทํางานอาจมีอุปสรรค มีความติดขัด เพราะความคิดเห็นที่แตกต่างกัน จึงต้องมีอาศัยความร่วมมือและความเข้าใจระหว่างกัน เป็นกลไกบริหารประเทศไทย สร้างความเป็นธรรม ลดความเหลื่อมล้ํา ซึ่งเป็นไปตามหลักการประชาธิปไตย
................
รัฐบาลไทย-ข่าวทำเนียบรัฐบาล-ไอแบงก์ ลดค่าธรรมเนียม โอนเงินด่วนระหว่างประเทศเหลือเพียง 65 บาท
วันศุกร์ที่ 19 มีนาคม 2564
ไอแบงก์ ลดค่าธรรมเนียม โอนเงินด่วนระหว่างประเทศเหลือเพียง 65 บาท
ไอแบงก์ปรับลดค่าธรรมเนียมบริการโอนเงินด่วนระหว่างประเทศ ไปยังปลายทาง  8 ประเทศอาเซียน ด้วยระบบ SpeedSend แบบ Cash To Cash (โอนเงินสด-รับเงินสด) จากเดิม 75 บาท เหลือเพียง 65 บาท ต่อรายการ เริ่มตั้งแต่วันนี้ - 31 ธันวาคม 2564
ธนาคารอิสลามแห่งประเทศไทย (ไอแบงก์) ปรับลดค่าธรรมเนียมบริการโอนเงินด่วนระหว่างประเทศ ไปยังปลายทาง 8 ประเทศอาเซียน ด้วยระบบ SpeedSend แบบ Cash To Cash (โอนเงินสด-รับเงินสด) จากเดิม 75 บาท เหลือเพียง 65 บาท ต่อรายการ เริ่มตั้งแต่วันนี้ - 31 ธันวาคม 2564
บริการโอนเงินด่วนรายย่อยระหว่างประเทศด้วยระบบ SpeedSend นี้ เป็นการโอนเงินสดและรับเงินสด ไปยัง 8 ประเทศปลายทาง ได้แก่ อินโดนีเซีย ฟิลิปปินส์ เมียนมาร์ เวียดนาม กัมพูชา ลาว มาเลเซีย สิงค์โปร์ ซึ่งลูกค้าสามารถทํารายการโอนเงินขั้นต่ําเริ่มต้นที่ 300 บาท และโอนเงินได้สูงสุด 300,000 บาท/คน/วัน โดยไอแบงก์ได้ปรับลดค่าธรรมเนียมลงจากเดิม 75 บาทต่อรายการ เหลือเพียงแค่ 65 บาทต่อรายการ
ผู้สนใจสามารถใช้บริการได้แล้วตั้งแต่วันนี้ - 31 ธันวาคม 2564 ที่ ไอแบงก์ ทุกสาขาทั่วประเทศ ยกเว้นสาขาเซ็นทรัลแอร์พอร์ตเชียงใหม่ สอบถามรายละเอียดเพิ่มเติมได้ที่ Ibank call Center โทร. 1302
รัฐบาลไทย-ข่าวทำเนียบรัฐบาล-รมว.วธ.เข้าร่วมการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๓/๒๕๖๔
วันพฤหัสบดีที่ 4 มีนาคม 2564
รมว.วธ.เข้าร่วมการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๓/๒๕๖๔
รมว.วธ.เข้าร่วมการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๓/๒๕๖๔
วันที่ ๔ มีนาคม ๒๕๖๔ เวลา ๑๐.๐๐ น. นายวิษณุ เครืองาม รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๓/๒๕๖๔ โดยมีนายอิทธิพล คุณปลื้ม รัฐมนตรีว่าการกระทรวงวัฒนธรรม นายประสพ เรียงเงิน รองปลัดกระทรวงวัฒนธรรม นายธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ กรรมการ ผู้ทรงคุณวุฒิ และผู้แทนหน่วยงานที่เกี่ยวข้อง เข้าร่วมประชุม ณ ห้องประชุม ๓๐๑ ชั้น ๓ ตึกบัญชาการ ๑ ทําเนียบรัฐบาล
รัฐบาลไทย-ข่าวทำเนียบรัฐบาล-อีโอซี บรรจุ ‘มวยไทย’ เข้ายูโรเปียนเกมส์ 2023
วันศุกร์ที่ 5 มีนาคม 2564
อีโอซี บรรจุ ‘มวยไทย’ เข้ายูโรเปียนเกมส์ 2023
วันศุกร์ที่ 5 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พล.อ.ประยุทธ์ จันทร์โอชา นายกรัฐมนตรี แสดงความยินดีที่คณะกรรมการโอลิมปิกยุโรป หรือ อีโอซี ได้บรรจุมวยไทย เข้าเป็นหนึ่งในชนิดกีฬาของมหกรรมกีฬา “ยูโรเปียนเกมส์ 2023” ที่จัดขึ้นที่เมืองคราคอฟ ประเทศโปแลนด์ โดยมี 50 ชาติในยุโรปเข้าร่วมแข่งขัน นับเป็นครั้งแรกที่มวยไทยถูกบรรจุเข้าไปในมหกรรมนี้ เนื่องจากมวยไทยเป็นกีฬาที่เติบโตเร็วมากในด้านศิลปะการป้องกันตัว มีกลุ่มนักกีฬาและผู้ชมที่เพิ่มขึ้นทุกปี ขณะเดียวกันได้มอบหมายให้กระทรวงการท่องเที่ยวกีฬา บูรณาการร่วมกับหน่วยงานที่เกี่ยวข้องส่งเสริมศักยภาพการกีฬาของประเทศไทยให้เป็นที่ประจักษ์ พร้อมผลักดันให้มวยไทยได้รับการบรรจุในการแข่งขันกีฬาโอลิมปิก เกมส์ ในอนาคตด้วย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-บูรณาการ 12 กระทรวง ช่วยเหลือกลุ่มเปราะบาง
วันพฤหัสบดีที่ 4 มีนาคม 2564
บูรณาการ 12 กระทรวง ช่วยเหลือกลุ่มเปราะบาง
...
นายกฯ ร่วมเป็นประธานสักขีพยาน
พิธีลงนามบันทึกข้อตกลงความร่วมมือ (MOU)
“โครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน”
ระหว่าง 12 กระทรวง 1 หน่วยงาน
ถือเป็นอีกหนึ่งเป้าหมายเร่งด่วนของรัฐบาล
.
โดยสาระสําคัญของบันทึกข้อตกลงฯ นี้
คือ ความร่วมมือในการสนับสนุนข้อมูลกลุ่มเปราะบาง
อาทิ ผู้สูงอายุ ผู้พิการ เด็กเล็ก ที่ต้องการความช่วยเหลือเป็นพิเศษ
เพื่อวิเคราะห์และประเมินข้อมูลรายครัวเรือน
รวมถึงวางแผนการให้ความช่วยเหลือ
ให้สามารถเข้าถึงสิทธิและสวัสดิการ
และการบริการของภาครัฐได้อย่างเสมอภาคเท่าเทียม
.
โดยเชื่อมโยงการทํางานระดับพื้นที่ด้วยกลไกสหวิชาชีพ
ร่วมกับอาสาสมัครพัฒนาสังคมและความมั่นคงของมนุษย์ (อพม.)
1 คน ที่จะรับผิดชอบ 10 ครอบครัว
ติดตามครอบครัวกลุ่มเปราะบางอย่างต่อเนื่อง
โดยบันทึกข้อตกลงฯ มีระยะเวลาความร่วมมือ 5 ปี
ตั้งแต่ปี 2564 – 2568
อ่านเพิ่มเติม คลิกhttps://www.thaigov.go.th/news/contents/details/39575
#ไทยคู่ฟ้า#รวมไทยสร้างชาติ#ร่วมต้านโควิด19
-------------------